Kerke | coetzeeblog
24 Sondag Jan 2016
Die grappie is mos altyd van die drie Afrikaners, wat op ´n eiland is en dan stig hulle drie politieke partye en vier verskillende kerke. Is dit ´n wêreldwye verskynsel van Christene om dit te doen? Opmerklik, in die meeste Suid-Amerikaanse lande, is die wegbeweeg van die Katolieke Kerk.
Brasilië, beleef seker die mees drastiese wegbeweeg na Evangeliese kerke. In 1970 was meer as 90% van Brasilië se bevolking Katoliek, volgens die 2010 sensus, (ek het nie vreeslik gesoek na jonger statistieke nie) het minder as 65% verklaar, dat hulle Katolieke is. Die gevolg hiervan, is dat daar ´n magdom kerkies in elke gemeenskap is. Sete Quedas, die dorp in die suid-weste van Brasilië, waarvan ons redelik kennis dra, met ´n bevolking van ongeveer 12000, het bv meer as 30 kerke. Sommige maar baie klein. Feitlik geen blok in die dorp, goed, dalk in elke tweede blok, is daar ´n kerkie. Van nederig, tot redelik uitspattig, marmer vloere en al.
Dié wat nie meer katolieke is nie, is gesteld daarop en noem hulle self, cristianos. Weet nie of hulle daarmee bedoel, dat wanneer jy katoliek is, jy nie cristiano is nie. Dit wil voorkom of die meeste van hierdie nuwe kerke van die charismatiese beweging is. Sommige baie gesteld op tiende wat na die kerk moet gaan, ander maak meer op offers aan die kerk staat. Ek weet te min van enige van hulle om ´n opinie uit te spreek oor wesenlike verskille.
Sokker is dalk nog dié belangrikste “geloof” hier. Corinthians, Palmeiras, Flamengo, Santos, Sao Paulo en Vasco da Gama het in elke gemeenskap hul volgelinge, maar indien die nasionale span speel, is daardie alliansie vergete en is dit net die nasionale span wat saakmaak.
12 thoughts on “Kerke”
Januarie 24, 2016 om 7:26 nm
Januarie 24, 2016 om 7:33 nm
Wonder wat se kommentaar jy werklik wou lewer? 😉
Januarie 24, 2016 om 7:47 nm
Dis interessant dat daar ‘n wegbeweeg van die Katolieke kerk is en dat daar soveel ander kerke gestig word.Dit wys miskien dat mense dalk iets nuuts soek.
Januarie 24, 2016 om 8:18 nm
Ek glo dat daar ´n soeke is.
Januarie 24, 2016 om 7:51 nm
Of miskien is hulle skaam vir al die skandes van die Katolieke Kerk,wat oopgevlek is?😜
Januarie 25, 2016 om 7:09 vm
Dink tog die Katolieke Kerk het ‘n goeie fondament gelê, wat blyk uit die feit dat mense steeds kerkgangers bly!
Januarie 26, 2016 om 8:16 nm
Ek wonder hoeveel is gereelde kerkgangers, maar dit moet tog ´n beduidende hoeveelheid wees, as mens sien hoeveel mense is altyd oppad kerk toe?
Januarie 25, 2016 om 7:17 vm
Lekker gelees. Ek hou van artikels soos die wat mens leer. Meeste mense dink Suik-Amerika het net of Katolieke of mense wat Santeria beoefen
Januarie 26, 2016 om 8:15 nm
Dankie vir die lees. Ja, as mens hier is, kom jy agter dat dit nie net katolieke hier is nie.
Januarie 25, 2016 om 8:10 vm
Ja, dis interessant nê? Maar ten minste ís daar kerke, nê? In Nigerië is baie van die kerke ‘n grootskaalse besigheid.
Januarie 26, 2016 om 8:12 nm
Ja, dit lyk tog of die meeste hier, nog ernstig is oor die kerk en geloof.
Februarie 1, 2016 om 3:04 nm
Ai, hoe wens ek partykeer ek was ‘n meer charismatiese mens, sou dan al lankal ‘n kerk of ‘n co-op gestig gestig het…